- Helt greit å være naken
Den nye filmen «Lovelace» tar for seg livet til Linda Lovelace, som ble en verdensberømt pornostjerne etter hun medvirket i filmen «Deep Throat» fra 1972. Amanda Seyfried kapret tittelrollen, noe som innebar flere nakenscener. Filmen ble vist på filmfestivalen i Berlin lørdag, og da Seyfried møtte pressen etterpå fortalte stjernen at hun syntes det var uproblematisk å kaste klærne foran kamera. Dette til tross for at hun var svært nervøs før innspillingsstart.- Jeg skjønte jo at nakenhet ville bli en del av filmen, jeg spiller jo tross alt en pornostjerne, men det skremte meg ikke i det hele tatt. Jeg tenkte nesten ikke på det under innspillingen, og stolte fullt og fast på regissørene. Dessuten var jeg veldig komfortabel med å være naken sammen med Peter Saarsgard, forklarte hun. Sistnevnte spiller rollen som den lugubre kjæresten til Lovelace. En mann som brukte vold for å tvinge henne til å prostituere seg både foran kamera og ellers. - Det var slitsomt å spille ham. Hver dag når jeg så manuset og skjønte at det var nok en scene hvor jeg måtte være ondskapsfull, tenkte jeg «Åh nei, ikke nå igjen! Kan jeg ikke få lov til å gi henne blomster og stryke henne over håret i dag?», fortalte Sarsgaard til pressen.I filmen blir det skildret hvordan Lovelace blir berømt, og plutselig får tilgang eksklusive fester hvor hun møter mange berømtheter. En av dem er Hugh Hefner. I filmen spilles han av James Franco, og fremstillingen hans av Hefner er ikke bare positiv. Franco jobber faktisk for Hugh Hefner på den måten at han gjør intervjuer for Playboy, men har ennå ikke fått noen tilbakemelding fra sjefen. - Hef har ikke sett filmen ennå, så vidt jeg vet, sa Franco. «Lovelace» slippes verden over senere i år. Filmen har fått norsk distribusjon, men en premieredato er ikke fastsatt.
Amanda Seyfried hadde ingen problemer med å kle av seg for rollen som Linda Lovelace, i filmen om pornolegendens liv.